Et vanlig bergingsoppdrag ble ekstremt dramatisk for sjåføren fra Falck da han ble kalt ut på jobb søndag formiddag. (Foto: Gunn Iren Johnsrud)

En litauisk sjåfør hadde fått problemer på glatte veier, og vogntoget sto bom fast i kjørefeltet på Fylkesvei 78 i Leirfjord kommune.

Falck ble tilkalt. Men under oppdraget gikk det galt, og vogntoget dro med seg bergingsbilen ned skrenten.

LES OGSÅ: Vogntogdramaet: – Eg holdt rundt han og sa kor glad eg er i han

Falck-sjåføren handlet ekstremt snarrådig og kastet seg ut av bergingsbilen før den ble dratt ned skrenten.

På den utrolige videoen øverst i saken ser man hvordan sjåføren sjokkert blir vitne til den utrolige hendelsen.

Utrolig nok gikk det bra også med den andre sjåføren, som satt inne i vogntoget da det skeld ned skråningen. Han ble funnet utenfor vogntoget, som havnet under bergingsbilen.

Likevel kom han fra det med bruddskader i arm og bryst. Tilstanden er stabil.

LES OGSÅ: 1 av 6 aust-europeiske vogntog har for dårlege dekk

Vogntoget fraktet fisk, og ulykkesbilene vil tidligst bli fjernet mandag, opplyser politiet.

Vogntoget begynte å lekke olje etter ulykken, og brannvesenet har lagt ut lenser i sjøen nedenfor.

SE VIDEO: Se TV 2s reportasje fra ulykken